‎ผลงานซีรีส์จาก NETFLIX
‎ข้าคืออูเทร็ด บุตรแห่งอูเทร็ด
‎เอ็ดเวิร์ดเคลื่อนกำลังพลไปยังเอเฟอร์วิช ‎ที่ซึ่งเขาได้รับข่าวสำคัญ
‎เราต่างได้รับพรและคำสาป
‎จะให้มีลูกนอกสมรสอีกคนไม่ได้
‎ให้เราแต่งงานกัน
‎ไปตามบาทหลวงมา
‎เร็วจังเลยนะ ท่านพ่อ
‎งั้นข้าก็จะถูกแทนที่เช่นกัน
‎เอลเฟียร์ดออกจากเมือง ‎ไปกับผู้ที่ไม่ยินดีจะไปด้วย
‎เดินทางไปไหน
‎ไปอยู่กับตาของข้า
‎เพราะเอเทลเฮล์มเดินทางขึ้นเหนือ ‎และร่วมเป็นพันธมิตร
‎กับกษัตริย์คอนสแตนตินแห่งสกอตแลนด์
‎ข้าอยากให้ท่านช่วยข้าก่อกบฏต่อกษัตริย์
‎เราจะให้หลานชายข้าขึ้นครองบัลลังก์ที่เวสเซกซ์
‎เราจะเสนอกำไรครึ่งหนึ่งจากที่ดินของเมอร์เซีย
‎ด้วยพันธะการสมรสกับเลดี้เอลฟ์วินน์
‎เลดี้เอลสวิทไม่อาจช่วยเอลฟ์วินน์ให้รอดพ้น ‎จากเงื้อมมือลูกน้องของเอเทลเฮล์ม
‎อย่าขัดขืน
‎เอลฟ์วินน์ หนีไป
‎หลังจากซิกทริกเกอร์ตาย ‎สตรอยร่าก็หาทางแก้แค้น
‎ต่อผู้ที่นำความเศร้าโศกมาให้นาง
‎- บอกข้าทีว่าบริดาตกเป็นเชลยของท่าน ‎- ข้าทำไม่สำเร็จ
‎งั้นก็บอกสิว่านางจะเป็นของข้า ‎เพื่อที่ข้าจะได้ลงโทษนาง
‎เมื่อรู้ว่าชะตาของเราเกี่ยวพันกัน ‎ข้าก็ตอบรับคำเรียกของบริดา
‎เราต่างรู้ว่านี่คือการต่อสู้ถึงตาย
‎แต่ความผูกพันของเราลึกซึ้งเกินไป
‎ข้าจะไม่ฆ่าเจ้า
‎ถ้าเมื่อก่อนเคยมีความหวัง ‎มันย่อมมีความหวังได้อีก
‎เจ้าทำอะไรลงไป
‎แร็กนาร์
‎โชคชะตากำหนดทุกสิ่ง
‎(ลอยดิส)
‎(ลีดส์ อาณาจักรนอร์ทัมเบรีย)
‎เจ้ามาทำอะไรที่นี่
‎แล้วพบกันในวัลฮัลลา
‎สตรอยร่า
‎สตรอยร่า ทำไมเจ้าไม่พูดกับข้า
‎ข้าปลดปล่อยท่านจากคำสาปของนางแล้ว ‎เราไม่มีอะไรต้องพูดกันอีก
‎นางไม่ได้สาปข้า นางกำลังกลับมาหาข้า
‎เราอาจช่วยนางได้
‎ซิกทริกเกอร์ไม่มีโอกาสได้รับการช่วยเหลือ
‎ข้าไม่มีวันเข้าใจว่าทำไมท่านถึงมอบมันให้นาง
‎ทั้งที่ท่านหยุดนางได้ แต่ท่านก็ไม่ทำ
‎ท่านปล่อยให้มันเกิดขึ้นหลายครั้งหลายหน
‎ตอนนี้เรื่องมันจบแล้ว
‎สตรอยร่า มากับข้าเถอะ กลับบ้านกัน
‎ท่านไม่มีบ้าน
‎ท่านไม่มีอะไรจะมอบให้ข้า
‎สตรอยร่า เจ้าทุกข์ทรมานมากเกินไป
‎ไม่ใช่ คนที่ทำร้ายข้าทุกข์ทรมานน้อยไปต่างหาก
‎ไม่มีใครเจ็บปวดอย่างที่ข้าเคยเจอ ยังไม่มี
‎ชีวิตของเจ้ายังไม่จบ
‎ใช่ เจ้าหลงทาง แต่เจ้าจะพบเป้าหมายใหม่
‎เราแบกรับความสูญเสีย แต่เราจะเดินหน้าต่อไป
‎ข้าจะเดินทางต่อไป ใช่ แต่ไม่ใช่กับท่าน
‎เราจะสร้างบ้านเมืองที่นี่
‎มีทั้งไม้ น้ำจืดและความภักดี พวกเดนจะมา
‎- เราจะใช้ชีวิตและตายเยี่ยงเดน ‎- เจ้าจะไม่พบความสงบที่นี่
‎งั้นข้าจะพบมันในอ้อมกอดมรณะของซิกทริกเกอร์
‎ไม่ อย่าพูดแบบนั้น ‎เส้นทางนั้นไม่ได้สร้างมาเพื่อเจ้า
‎นั่นไม่ใช่สิ่งที่ทวยเทพต้องการ
‎ข้าไม่เชื่อเรื่องโชคชะตาแล้ว
‎ท่านชอบพูดราวกับทุกการกระทำ ‎เป็นส่วนหนึ่งของแผนการบางอย่าง
‎นั่นเป็นข้ออ้างให้ทุกสิ่งที่ท่านทำ ‎เพราะท่านไม่มีสิทธิ์เลือก
‎ไม่จริงเลย ข้าไม่ได้เดินสะเปะสะปะ
‎ทุกการต่อสู้ของท่าน ทุกคนที่ท่านฆ่า
‎ท่านเลือกพวกเขาก่อนครอบครัว ‎แล้วเรียกมันว่าโชคชะตา
‎สิ่งที่โชคชะตาของท่านนำมาให้ข้า ‎คือความเจ็บปวดและเศร้าโศก
‎ตอนนี้ข้าจึงเลือกที่จะหันหลังให้ท่าน
‎(สร้างจากนิยายของเบอร์นาร์ด คอร์นเวลล์)
‎(เบบเบนเบิร์ก)
‎(แบมเบิร์ก อาณาจักรนอร์ทัมเบรีย)
‎ลอร์ดเอเทลเฮล์ม…
‎มีคนมาเยี่ยม
‎- เลดี้เอลฟ์วินน์มาที่นี่เหรอ ‎- เปล่า
‎งั้นฝากบอกพวกเขาว่าข้าจะเข้าร่วมเมื่อข้าพร้อม
‎ข้าไม่ใช่บ่าวของท่าน
‎ท่านเป็นพันธมิตรของกษัตริย์คอนสแตนตินก็จริง ‎แต่ท่านเป็นแขกในป้อมของข้า…
‎ข้าพร้อมแล้ว
‎ใครมาหาข้า
‎- หลานชายท่าน ‎- เอลเฟียร์ด
‎ทำไมไม่บอกแต่แรก
‎นี่แหละคือความเมตตา
‎ลูกรักของลูกข้า
‎ในที่สุดเราก็ได้พบกันอีกครั้ง
‎ไม่นะ
‎- เกิดเรื่องอะไรขึ้น ‎- ท่านรู้ข่าวว่าแม่ข้าตายแล้วเหรอ
‎แน่นอน
‎และถึงแม้หัวใจข้าจะแตกสลาย
‎การมีเจ้าอยู่ที่นี่ ‎ช่วยบรรเทาความเศร้าที่ไม่มีวันสิ้นสุดได้
‎พ่อข้าแต่งงานใหม่ไปแล้ว
‎ราชินีองค์ใหม่ตั้งครรภ์
‎คงจะเป็นลูกชาย น้ำเชื้อของพ่อเจ้ามันแรง
‎และถ้าเขามองว่า ‎เจ้าเป็นภัยต่อการสืบราชบัลลังก์
‎ชีวิตเจ้าก็จะตกอยู่ในอันตราย
‎สิ่งที่ข้ากลัวที่สุดเป็นจริงแล้ว
‎- ข้าไม่คิดว่าเขาจะทำร้ายข้า ‎- บางครั้งกษัตริย์ก็ไร้ความปรานี
‎ในช่วงเวลาที่มืดมนที่สุดของข้า
‎ข้าเดาว่าเขาคงสั่งให้สังหารแม่เจ้า
‎ไม่ใช่ พวกเดนต่างหาก
‎เขาอาจไม่ได้รักนางอย่างที่เรารัก ‎แต่เขาไม่มีทางทำแบบนั้น
‎แน่นอน ข้ามั่นใจว่าเจ้าพูดถูก
‎แต่ทุกสิ่งที่เราทำจากนี้ ‎ก็เพื่อให้เกียรติความหวังที่นางมีต่อเจ้า
‎- เราจะรวมเป็นหนึ่งใช่มั้ย ‎- ตลอดไป
‎ด้วยหัวใจทั้งดวง
‎บาทหลวงเบเนดิกต์
‎ขอต้อนรับสู่เบบเบนเบิร์ก
‎ขอบคุณจริงๆ ที่พาหลานข้ามา
‎ถือว่าท่านใช้หนี้ข้าหมดแล้ว
‎เป็นสองเท่า
‎มาเร็ว คืนนี้เราจะฉลองการมาถึงของเจ้า
‎ดื่มให้เต็มที่ กินให้อิ่ม ทุกคน
‎เรายังต้องใช้พลังมหาศาล ‎สำหรับช่วงเวลาที่จะมาถึง
‎กินเลย
‎- เราจะดำเนินการยังไงต่อ ‎- แรกสุดเลย…
‎พิธีเสกสมรส
‎กษัตริย์คอนสแตนตินแห่งสกอตแลนด์ ‎เดินทางมาที่นี่เพื่อเสกสมรส…
‎กับเลดี้เอลฟ์วินน์
‎ลูกพี่ลูกน้องข้าอยู่ที่นี่เหรอ
‎ข้าขอพบนางได้มั้ย
‎นางยังมาไม่ถึง แม้ตาของเจ้าจะสัญญาไว้
‎นางมาแน่ นางแค่อ้อยอิ่ง
‎นางขี่ม้าช้าเหมือนผู้หญิงทุกคน
‎นางอยากแต่งกับกษัตริย์คอนสแตนตินงั้นเหรอ ‎ข้าไม่อยากให้นางถูกบังคับ
‎นางจะเข้าใจเองว่ามันดีที่สุดแล้ว
‎มันจะผนึกความสัมพันธ์ของเจ้า ‎กับกษัตริย์สกอตแลนด์
‎และเป็นเหตุผลให้เขาสนับสนุนการกบฏของเรา
‎มันจะยั่วยุพ่อของท่านให้ทำสงคราม
‎สงครามเหรอ ไหนท่านบอกว่า ‎เราทำได้โดยไม่เสียเลือดเนื้อ
‎ไม่ใช่สงคราม
‎การเผชิญหน้ากัน ซึ่งเราจะชนะ
‎อาจมีการนองเลือดบ้าง ‎หมู่บ้านบางแห่งอาจถูกเผา แต่…
‎เราจะแสดงให้กษัตริย์เห็นถึง ‎ความแข็งแกร่งอันเหนือกว่าของเรา
‎และเขาจะยอมแพ้ไปเอง
‎และเพื่อเป็นการตอบแทน ‎เจ้าจะได้รับแต่งตั้งเป็นกษัตริย์องค์ต่อไป
‎แล้วเรื่องนี้ก็จะจบ
‎หรือไม่พ่อของท่านก็จะถูกฆ่า
‎ท่านตา รับปากกับข้าสิว่า ‎การฆ่าท่านพ่อไม่ได้อยู่ในแผนการนี้
‎ข้าเป็นคนรักสันติ
‎ทั้งหมดที่ข้าทำก็เพื่อแซ็กซัน
‎เอ็ดเวิร์ดกลายเป็นทรราช
‎ไปบอกพวกเดนแห่งรัมโคฟา ‎ที่ถูกฆ่าตายเพราะคำสั่งของท่านสิ
‎ทุกคนสมรู้ร่วมคิดกันฆ่าลูกสาวข้า
‎อย่าสงสัยข้าในเรื่องนี้ เบเนดิกต์
‎ข้าพิสูจน์มาหลายหนแล้ว
‎ว่าข้าเที่ยงธรรมทั้งคำพูดและการกระทำ
‎งั้นข้าก็ไม่อยากให้ท่านได้พบสิ่งที่ท่านกลัว
‎ข้าอยากสวดมนต์ตามลำพัง
‎ข้ามีบทที่ต้องท่อง
‎อาจมีคำคมในพระคัมภีร์
‎ว่าข้าเป็นคนประเภทไหน
‎ท่านอาจไม่รู้จักข้าอย่างที่ท่านคิด
‎ฝ่าบาท ทางใต้ส่งข่าวมาแล้ว
‎เอลเฟียร์ดไม่ได้อยู่ที่วินเชสเตอร์ ‎หรือที่ไหนๆ ในเวสเซกซ์
‎(เอเฟอร์วิช)
‎- เจ้าคิดว่าเขาไปหาเอเทลเฮล์มเหรอ ‎- น่าจะเป็นเช่นนั้น
‎(ยอร์ก อาณาจักรนอร์ทัมเบรีย)
‎แม้เราจะไม่รู้ว่าเป็นที่ใด
‎ไอ้ลูกอกตัญญู
‎น่าอัปยศยิ่งนัก ทำไมเด็กนั่นถึงโง่แบบนี้
‎เขายังโศกเศร้าเรื่องแม่ของเขา ‎และการแต่งงานของเราก็เร็วเกินไป
‎- อย่าพยายามทำให้ข้าโกรธน้อยลงเลย ‎- เขาเป็นเด็กผู้ชาย เหมือนที่ลูกข้าน่าจะเป็น
‎ไม่มีแม่คนไหนอยากเห็นพ่อปฏิเสธลูกชายตัวเอง
‎เจ้าพูดจามีเหตุผลเหมือนเคย ‎แต่ข้าเจ็บปวดจากการทรยศของเขา
‎ก็สมควรแล้ว นี่เป็นความผิดร้ายแรง
‎ข้านึกว่าจะควบคุมตัวได้ดีกว่านี้ ‎แต่ข้าพบว่าตัวเองมีปฏิกิริยาอีกแล้ว
‎ต่อการยั่วยุของเอเทลเฮล์ม ‎จนข้าดึงตัวเองกลับมาไม่ได้
‎ต้องถ่อสังขารควบม้าไปไล่ตามเขา
‎แรงผลักดันนี้นำท่านมาสู่เอเฟอร์วิช
‎การที่ท่านกล้าปะทะซิกทริกเกอร์ ‎ทำให้ท่านได้อาณาจักรที่หลุดมือพ่อท่านไป
‎ด้วยกลอุบายของใคร เอเทลเฮล์ม
‎- มันเป็นการประชดที่โหดร้าย แต่… ‎- ข้าเกรงว่ามันจะมากกว่านั้น
‎นี่มันหมายความว่ายังไง
‎ทั้งหมดนี้ ทำไม ทำไมมันถึงเกิดขึ้น
‎ข้าชิงเมอร์เซียและเอเฟอร์วิชมาได้ ‎ด้วยความรีบร้อน
‎ชัยชนะสองครั้งที่กษัตริย์ที่ยิ่งใหญ่กว่าข้าทำไม่ได้
‎- ท่านคู่ควรกับความสำเร็จนี้ ‎- งั้นเหรอ
‎พระเจ้าอาจทดสอบข้า ‎หรือไม่ปีศาจก็ล่อลวงให้ข้าเล่นเกินตัว
‎ความอับอายนี้
‎การทรยศนี้โดยลูกชายของข้า…
‎มันเป็นช่วงเวลาที่ท้าทายศักดิ์ศรีของข้า ‎และข้าต้องคิดให้รอบคอบ
‎เอลเฟียร์ดจากข้าไปแล้ว ‎ถ้าเราหาเขาเจอ ข้าคงให้อภัยเขาได้ยาก
‎หนีจากวังไปเป็นพันธมิตรกับคน
‎ที่ทำผิดต่อข้าและเวสเซกซ์อย่างมาก
‎ข้าคงให้อภัยเขาไม่ได้
‎เรามีลูกชายอีกคนอยู่ในท้องเจ้า
‎บางทีข้าควรยอมรับว่าเอลเฟียร์ดถูกยึดไปแล้ว
‎และปล่อยให้เขาพุ่งทะยานไป ‎เหมือนนักโทษหลบหนีกับเอเทลเฮล์ม
‎นั่นแปลว่าเขาจะเป็นตัวอันตรายเสมอ
‎ให้อันตรายอยู่ให้ห่างจากวินเชสเตอร์ ‎ดีกว่าอยู่ภายในพระราชวัง
‎ต้องใช้ความเข้มแข็งมาก ‎ถึงเพิกเฉยต่อคำสบประมาทเช่นนี้
‎ข้ารู้ ข้ากำลังสู้กับมัน แต่หัวใจมันบอกข้า
‎ไม่ให้หลงไปติดกับดักที่เอเทลเฮล์มวางไว้อีก
‎ข้าไม่สนใจการยั่วยุ ‎แต่ตั้งรับให้มากพอที่จะตอบโต้
‎แต่อย่าไล่ตามพวกเขาจนเดินเข้าไปติดกับดัก
‎ข้าโง่มั้ย นั่นคือเส้นทางของปีศาจใช่มั้ย
‎ข้า…
‎ข้าไม่เคยลองเดาความคิดของปีศาจ
‎เหมือนที่ข้าไม่มีวันแนะนำ ‎ให้ท่านสละลูกชายตัวเองเพื่อลูกของข้า
‎แต่ในฐานะผู้ให้คำปรึกษาท่าน ข้าขอบอกว่า
‎กลยุทธ์ที่ชาญฉลาดคือจงพอใจในสิ่งที่ได้มา
‎ท่านควบคุมสามในสี่อาณาจักร
‎อีกไม่นาน ลูกชายเราจะสู้จนวินาทีสุดท้าย
‎เส้นทางนี้จะไม่เสื่อมเสียเกียรติ ‎ถ้าท่านเลือกมันด้วยใจที่บริสุทธิ์
‎ถ้าข้าไม่เล่นด้วย เอเทลเฮล์มก็ไม่มีวันชนะ
‎แต่เขาจะเต้นตามเพลงของข้า
‎และข้าจะเป็นผู้ชนะ
‎หลังจากการต่อสู้จบลง…
‎เมื่อเราตกลงสงบศึกกัน
‎เราจะสร้างวังใหม่ ที่ลอนดุน
‎มันอยู่ระหว่างเมอร์เซียกับเวสเซกซ์ ‎เหมาะจะทำการค้า
‎มันควรจะอยู่ใจกลางอาณาจักรใหม่ของเจ้า
‎ทั้งหมดนี่มันทะเยอทะยานมากไป ท่านตา
‎ข้าหวังว่าข้าจะมีค่าพอให้ท่านศรัทธาในตัวข้า
‎นี่ไม่ใช่แค่ศรัทธา มันคือสายเลือดของเจ้า
‎ด้วยคำแนะนำที่ถูกต้อง
‎ประชาชนจะแซ่ซ้องสรรเสริญเจ้า ‎ในฐานะเอลเฟียร์ดมหาราช
‎รัชสมัยของเจ้าจะยิ่งใหญ่เกรียงไกร ‎ไม่แพ้ชาร์เลอมาญ
‎และเราจะสร้างวิหารเพื่อท่านแม่สุดที่รักของเจ้า
‎ภายใต้การปกครองของเจ้า ‎คนนอกรีตจะทำร้ายคนของเราไม่ได้อีก
‎จะไม่มีเด็กคนไหนต้องเสียแม่ไปเหมือนเจ้า
‎- เขาเมาเหรอ ‎- เขาไม่ได้ดื่มเหล้าเอล
‎ข้าว่าเขาอาจเชื่อจริงๆ ว่า ‎จะโค่นบัลลังก์กษัตริย์แซ็กซันได้
‎อาจถึงเวลาเลียแข้งเลียขาเขาแล้วมั้ง
‎ข้าเป็นคนที่มีหลักการต่ำ
‎ข้าขอเรียกท่านว่า ‎มองโลกตามความเป็นจริงดีกว่า
‎แม้แต่ข้ายังไม่ลดตัวลงไปขอความช่วยเหลือ ‎จากเจ้าสวะเวสเซกซ์นั่นเลย
‎ข้าไม่แน่ใจว่าเจ้าบ้านของเรา ‎จะยินดีกับความทะเยอทะยานของท่าน
‎งั้นเขาจะได้รู้ว่าจะเกิดอะไรขึ้น ‎เมื่อมาแหยมกับคนอย่างเรา
‎เจ้า ไอ้หนู
‎เอาเหล้าเอลมาให้ข้า
‎- เอาเหล้าเอลมาให้กษัตริย์ของเจ้า ‎- ขอรับ
‎ระวังกีบเท้าหลังมัน มันอ่อนล้า
‎ข้าโหมใช้งานมันหนัก
‎อูเทร็ด
‎นางฆ่าข้าไม่สำเร็จ
‎ข้าดีใจที่เห็นท่านสบายดี เพียร์ลิก
‎- ท่านเจอนางมั้ย ‎- ข้าเจอนางแล้ว
‎ตอนนี้นางอยู่ไหน
‎นางไปอยู่กับทวยเทพแล้ว
‎- ท่านตัดสินใจฆ่านาง ‎- ไม่ใช่
‎เจ้าพูดถูก แต่…
‎ไว้ข้าจะเล่าให้ฟังทีหลัง
‎ตอนนี้ข้าอยากให้เจ้าไปหาพี่สาวเจ้าก่อน ‎นางซ่อนตัวอยู่ในป่า
‎ข้าอยากให้เจ้าตามหานาง คุยกับนาง ‎แล้วให้นางมาที่รัมโคฟา
‎ทำไมนางถึงเข้าป่า
‎นางเชื่อว่าตัวเองไม่มีที่ยืน แต่นางคิดผิด
‎นางทนทุกข์มามาก อูเทร็ด
‎ปล่อยนางไปอาจดีกว่าบังคับนาง
‎ไม่ ข้าจะไม่ทอดทิ้งนางอีก
‎ข้าจะพิสูจน์ให้เห็นว่านางยังมีที่ยืนในรัมโคฟา
‎ว่าข้าทำหน้าที่พ่อที่แท้จริงได้
‎ท่านพ่อ ความคิดนั้นช่างสูงส่ง
‎แต่สตรอยร่าเคยเป็นราชินี ‎นางอยู่รัมโคฟาในฐานะเมียพ่อค้าไม่ได้
‎อีกอย่าง ที่นั่นมีเรื่องเกิดขึ้นมากมาย ‎เกินกว่าจะเป็นที่หลบภัย
‎ไม่ว่ายังไง มันคือทั้งหมดที่เรามี
‎นายท่าน
‎- ท่านยังไม่ตาย ‎- ใช่
‎แล้วบริดาล่ะ
‎- ไม่รอด ‎- ข้ารู้ว่าท่านทำเต็มที่แล้ว
‎อย่างน้อยมันก็จบแล้ว
‎เรารู้ว่าท่านจะเลือกทางที่ถูกต้อง อูเทร็ด
‎ท่านควรพักผ่อนเอาแรงสักหน่อย
‎ใช่แล้ว
‎ข้าว่าถึงเวลาที่เราจะหวนคืน ‎สู่รัมโคฟาอันสงบสุขแล้ว
‎ข้าสัญญาว่าจะพาพวกเจ้ากลับไปหาครอบครัว
‎ไม่มีอันตรายแล้ว ‎เราเลิกวิ่งวุ่นเพื่อเวสเซกซ์ได้แล้ว
‎ทำเงินจากการเก็บค่าผ่านทางแม่น้ำ
‎สู้กับพวกโจร กลับสู่สภาพเดิม
‎นายท่าน ไม่นะ
‎ครอบครัวเราหนีไปเวสเซกซ์ นายท่าน
‎พวกเขาลงหลักปักฐานแล้ว กำลังรอเราอยู่
‎ชีวิตของเราในรัมโคฟาถูกทำลาย ‎ปล่อยให้คนตายไปสู่สุคติเถอะ
‎แต่มันสามารถเป็นบ้านได้ ‎บ้านที่แท้จริงของเรา ครอบครัวเรา
‎- เอเทลสแตน ท่านชอบที่นั่นนี่ ‎- ใช่
‎- ข้าก็อยากอยู่เคียงข้างท่าน ‎- และข้าอยากให้ท่านอยู่
‎แต่ข้าก็อยากรับใช้ท่านพ่อเช่นกัน
‎- เขาต้องการความภักดี ส่วนข้าต้องการ… ‎- ข้าเข้าใจ
‎- ท่านต้องแวะมาเยี่ยมเรานะ ‎- นายท่าน
‎อูเทร็ด เราเป็นพี่น้องที่ร่วมทุกข์ร่วมสุขกันมา
‎เราพร้อมไปตายกับท่าน ท่านก็รู้ดี
‎แต่นี่ไม่ใช่ทางเลือกที่ถูกต้อง นายท่าน ‎ช่วงเวลาของเราในรัมโคฟาผ่านไปแล้ว
‎ที่นั่นมีหลายสิ่งเยอะเกิน ‎ที่คอยย้ำเตือนว่าเราสูญเสียอะไรไป
‎แต่เราร่อนเร่ไปตลอดไม่ได้
‎เราจะปล่อยให้ลูกไม่มีที่พึ่งพิงไม่ได้
‎อูเทร็ด ไม่เอาน่า
‎ข้าเสียสตรอยร่าไปแล้ว ‎นอกจากข้าจะมอบความหวังให้นางได้
‎ข้าอยากให้พวกเจ้าเห็นด้วย
‎ถ้าท่านสั่งให้ไปรัมโคฟา เราจะติดตามท่านไป ‎แต่ข้าขอถามก่อน มีหนทางอื่นอีกหรือไม่
‎เปิดประตูหน้า
‎บทเรียนสำหรับเจ้า ‎จงวางตัวให้มาดมั่น ยิ้มแย้มแจ่มใส
‎เลดี้เอลฟ์วินน์
‎- ลงจากม้าก่อนได้มั้ย ‎- ข้ามีทางเลือกอื่นด้วยเหรอ
‎อย่ากลัวไปเลย ข้าไม่มีเจตนาใช้ความรุนแรง ‎แค่ต้องการสร้างสันติ
‎- เบรเซลอยู่ไหน ‎- มีการต่อสู้ เขาไม่รอด
‎ข้าเสียใจ นายท่าน ‎ข้ารู้ว่าเขาเป็นเพื่อนที่ดีของท่าน
‎คนที่ข้านับเป็นเพื่อนจริงๆ จะไม่ตายง่ายๆ แบบนี้
‎ฝ่าบาท
‎รอเดี๋ยว
‎- ฝ่าบาท เลดี้เอลสวิทขอเข้าเฝ้า ‎- มีอะไร
‎ฝ่าบาท เกิดอะไรขึ้น
‎เตรียมรับการจู่โจมครั้งใหม่
‎- พวกเดนเหรอ หรือเอเทลเฮล์ม ‎- ไม่ใช่ทั้งคู่
‎เตี้ยกว่าและดุร้ายกว่า
‎ลูกรักของแม่
‎ท่านแม่ เกิดอะไรกับแผนของท่าน ‎ที่จะให้เอลฟ์วินน์ไปจากเมอร์เซีย
‎มันผิดแผนไปหน่อย ข้าเลยมีข่าวร้ายมาบอก
‎- เอลฟ์วินน์ถูกจับตัวไประหว่างทาง ‎- ใครทำ
‎เราไม่แน่ใจ แต่อย่างน้อยก็มีคนหนึ่ง ‎ที่ไม่รอดจากโทสะของข้า
‎เราเชื่อว่าพวกเขาถูกจ้างมา
‎เราสงสัยว่ามีความเกี่ยวข้อง ‎กับลอร์ดเอเทลเฮล์ม
‎ปลุกลอร์ดอัลด์เฮล์ม ‎บอกเขาว่าข้าจะเร่งไปหารือเรื่องนี้
‎ส่งคำสั่งตามหานางเดี๋ยวนี้
‎มีอะไรต้องคุยอีก
‎นางเป็นสายเลือดของเจ้า ‎และนางกำลังตกอยู่ในอันตราย
‎และนั่นยังไม่พูดถึงความสำคัญ ‎ที่นางมีต่อศัตรูของเจ้า
‎- เอ็ดเวิร์ด ทำไมเจ้าถึงได้ลังเล ‎- ข้าไม่ได้ลังเล
‎ข้าก็แค่ไม่ทำอะไรวู่วามโดยไม่คิดหน้าคิดหลัง
‎- เอ็ดเวิร์ด ทำไม… ‎- อย่าเถียงข้าเลย ท่านแม่
‎- นางเป็นลูกของเอเทลเฟลด ‎- ข้ารู้จักสายเลือดของนางดี
‎แต่ข้าก็รู้จักลอร์ดเอเทลเฮล์มด้วย
‎ข้าจะไม่ตอบโต้การยั่วยุนี้อย่างหุนหัน ‎หรือไล่ตามเขาอย่างหน้ามืดตามัว
‎เราไม่รู้ด้วยซ้ำว่าเขาอยู่ที่ไหน ดังนั้นขอให้ข้า
‎ได้เดินตามเส้นทางที่ข้ารู้ว่าถูกต้อง
‎อ้อ พวกท่านยังไม่ได้พบกันอย่างเป็นทางการสินะ
‎- ท่านแม่ นี่คือ… ‎- ข้าจะไม่ยอมรับ
‎หญิงแพศยาคนใดก็ตามที่เจ้าเอาขึ้นเตียง
‎ข้ากำลังจะบอกว่านี่คือราชินีคนใหม่ของท่าน
‎เอดกิฟุกับข้าแต่งงานกันแล้ว
‎นางกำลังตั้งครรภ์
‎คือว่า…
‎- ลูกนับเป็นพรจากสวรรค์ ‎- ขอบคุณ
‎ข้าไม่ตั้งใจจะเรียกท่านว่า…
‎ข้าก็อยากถวายบังคม แต่กระดูกข้าแข็งจากการ…
‎ไม่ ข้าเข้าใจ อายุท่านก็ไม่ใช่น้อยๆ แล้ว…
‎จากการฆ่าคนด้วยมือเปล่า
‎พูดเกินจริงไปหน่อย
‎ข้าแทงมีดเข้าที่คอเขา
‎ข้าไม่ได้ใส่ถุงมือ
‎เป็นช่วงเวลาที่มีเรื่องมากมายเกิดขึ้น
‎งั้นท่านก็ควรไปพักผ่อนให้เต็มที่
‎ข้าจะยกห้องบรรทมที่ใหญ่ที่สุด ‎ในเอเฟอร์วิชให้ท่าน
‎ข้ากับกษัตริย์ย้ายไปนอนที่อื่นได้
‎นับเป็นเกียรติที่ข้าได้ให้เกียรติท่าน
‎หวังว่าเมื่อถึงเวลา ‎ท่านจะเห็นว่าข้าคู่ควรกับลูกชายของท่าน
‎สงสัยจังว่าลูกชายข้ามีอะไรเปลี่ยนไป
‎เหตุใดเขาจึงไม่สนใจจะสู้เพื่อหลานสาว
‎และลุกขึ้นมาต่อต้านลอร์ดเอเทลเฮล์ม
‎คงเพราะเจ้าสาวคนใหม่กระมัง
‎ไม่นะ ข้าไม่คิดว่ากษัตริย์ ‎จะไขว้เขวได้ง่ายขนาดนั้น
‎แล้วเขาใช้กลวิธีที่ข้าไม่อาจเข้าใจ
‎เลดี้เอลสวิท มีความเป็นไปได้อีกอย่าง
‎ท่านมีเหรียญเงิน ‎ท่านจ้างคนให้ตามหานางได้ไม่ยาก
‎เหรียญเงินเหรอ แลกกับเกียรติยศ ‎ที่ได้ช่วยเลือดเนื้อเชื้อไขของอัลเฟรดเนี่ยนะ
‎- ข้าแค่แนะนำ… ‎- พวกเขาควรจ่ายเงินให้ข้า
‎ที่ข้าให้เกียรติต่อสู้เพื่อชื่อเสียงของนาง
‎พระเจ้าเปิดทางให้เราเหมือนเคย
‎ข้ามีงานให้เจ้าทำ
‎ลอร์ดอูเทร็ด นี่เอดิธ
‎ว่าไง
‎- ข้านึกว่าเจ้าไปแฟรงเกียแล้ว ‎- ทวยเทพมีความคิดอื่น
‎- เป็นการเดินทางที่เหนื่อยยากจริงๆ ‎- ข้าโล่งใจที่ได้พบเจ้า
‎อย่าเพิ่งด่วนดีใจ ข้ามีแต่จะนำปัญหามาให้
‎ข้าคุยกับคนของท่านแล้ว ‎พวกเขาว่าท่านจะกลับไปรัมโคฟา
‎ใช่
‎เจ้าจะไปกับเราก็ได้ถ้าต้องการ
‎ใจดีจัง
‎ท่านตั้งใจจะไปในเส้นทางนี้เหรอ
‎ใช่ ข้ารู้ว่าพวกเขาจะทนทุกข์ที่นั่น
‎แต่ข้าต้องแยกสตรอยร่าออกจากเอเฟอร์วิช ‎และดินแดนที่นางเสียไป
‎ด้านมืดเข้าครอบงำนาง
‎เกิดอะไรขึ้นกับนาง
‎ข้าไม่ได้หยุดมัน
‎ข้าไม่ได้ปกป้องนาง
‎บางทีข้าอาจคุยกับนางได้
‎หาทางเยียวยาหัวใจนางได้
‎ข้าเกรงว่าจะสายไปแล้ว
‎หลายปีที่ข้าไม่ได้อยู่ข้างนาง ‎ในยามที่นางต้องการข้า
‎ข้าสละชีวิตให้เวสเซกซ์และพวกแซ็กซัน
‎ข้ารู้จักความรู้สึกนี้ดี
‎ลูกๆ ของข้าต้องทนทุกข์
‎ข้าไม่เคยให้โอกาสพวกเขาได้อยู่กัน ‎เป็นครอบครัวหลังจากพวกเขาเสียแม่ไป
‎ข้านึกว่าการหายไปคือการปกป้องพวกเขา ‎จากอันตรายที่ข้าเผชิญ แต่…
‎ข้าไม่ได้เป็นพ่ออย่างที่พวกเขาสมควรได้รับ
‎สตรอยร่ากำลังถูกความหวาดกลัวกลืนกิน
‎ข้าเคยเห็นมันมาก่อนกับบริดา ‎ข้าเห็นมาแล้วว่ามันทำอะไรได้
‎นางต้องการสถานที่เยียวยา ‎เพื่อเป็นตัวของตัวเองอีกครั้ง
‎และที่นั่นคือรัมโคฟางั้นเหรอ
‎ข้าไม่รู้ แต่นั่นคือทั้งหมดที่ข้ามี
‎ทำไมถึงถามข้าเรื่องนี้
‎เอลฟ์วินน์ถูกเอเทลเฮล์มจับตัวไป ‎กษัตริย์ทรงลังเลที่จะลงมือ
‎เลดี้เอลสวิทกับข้าเลยอยากรู้ว่า ‎ท่านพอจะรวบรวมไพร่พล…
‎ไม่ เอดิธ ข้าทำไม่ได้
‎นางเป็นลูกสาวของเลดี้เอเทลเฟลด ‎ท่านสาบานว่าจะปกป้องนาง…
‎ข้าเสียสละตัวเองให้คนอื่นไม่ได้ ‎ในเมื่อลูกสาวของข้าต้องการข้า
‎เลดี้เอลสวิทมีเหรียญเงิน ‎ข้าพยายามโน้มน้าวให้นางจ้างคน
‎- แต่นางไม่ยอม นาง… ‎- กษัตริย์ควรตระหนักในหน้าที่
‎ไม่ใช่ข้า ไม่ใช่เจ้า แต่เป็นกษัตริย์
‎กษัตริย์ทรงปิดหูปิดตาตัวเอง
‎ข้าเสียใจ ข้าต้องดูแลลูกสาวข้า
‎แล้วข้าควรทำเช่นไร
‎อูเทร็ด ไม่ว่าท่านต้องการอะไรในการไล่ล่านี้ ‎เมอร์เซียจะหามาให้
‎- ข้าจะไม่ไปหาเอลฟ์วินน์ ‎- แต่ท่านต้องทำ
‎เอ็ดเวิร์ดไม่ยอมช่วย
‎แต่ข้าช่วยเมอร์เซียเรื่องนี้ไม่ได้ ‎อีกไม่นานฝ่าบาทก็จะทรงได้สติ
‎- เชื่อเถอะว่าข้ามีเหตุผลของข้า ‎- แน่นอน
‎แต่ได้โปรดคุยเรื่องนี้กับกษัตริย์ ‎ท่านไม่สนใจฟังข้า
‎- นอกจากตัวเขา มีแต่ท่านที่เขารับฟัง ‎- ลอร์ดอัลด์เฮล์ม
‎ไม่ใช่วันนี้
‎ข้าขอคุยกับกษัตริย์ได้มั้ย
‎- ข้าจะเรียกท่านเมื่อถึงเวลา ‎- ข้ามีธุระด่วน
‎- ลอร์ดเอเทลเฮล์มกำลังปลุกปั่นให้เกิดกบฏ ‎- เรารู้แล้ว เราจะหยุดเขาเอง
‎อย่าเพิ่งแน่ใจนัก
‎เขามีกองทัพสกอตแลนด์อยู่ข้างเขา
‎เขาผูกมิตรกับคอนสแตนติน
‎เสนอให้เขาเสกสมรสกับเลดี้เอลฟ์วินน์
‎จริงด้วยสิ
‎นางจะถูกใช้เพื่อต่อรอง
‎ท่านรู้เรื่องนี้ได้ยังไง
‎ข้าได้ยินเอเทลเฮล์มพูดเรื่องนี้ด้วยตัวเอง
‎ข้าติดตามลอร์ดเอลเฟียร์ด ‎เพื่อไปตามหาตาของเขา
‎- งั้นท่านก็เป็นศัตรูของกษัตริย์ ‎- ข้ารู้
‎และข้าจะยอมรับบทลงโทษทุกอย่าง
‎แต่ภัยคุกคามจากเอเทลเฮล์ม ‎ดูยิ่งใหญ่เกินกว่าจะเพิกเฉยได้
‎เขาคิดจะเปิดศึกกับกษัตริย์ ‎และพวกสกอตก็ติดตามเขา
‎และเมื่ออาณาจักรคริสเตียนหันมาห้ำหั่นกันเอง ‎ข้าเกรงว่าทุกอย่างจะสูญสิ้น
‎ท่านควรไปจากที่นี่ ปกป้องตัวเอง ‎ข้าจะกราบทูลสารนี้จากท่าน
‎ลอร์ดเอเทลเฮล์มน่ะ เราจะหาตัวเขาได้ที่ไหน
‎ในป้อมปราการทางเหนือของที่นี่ ‎นามว่าเบบเบนเบิร์ก
‎เขาเป็นแขกของลอร์ดวิทการ์
‎หวังว่าท่านคงหลับสบาย
‎ข้าไม่ได้นอนเลย
‎เสียงลมกระหึ่มอาจรบกวนจิตใจ ‎ผู้ที่อ่อนไหวกับสิ่งเหล่านั้น
‎กินเถอะ
‎ท่านจะพบว่าอาหารเหล่านี้ไม่ใช่สิ่งที่ท่านคุ้นเคย
‎- นี่คืออาหารจากดินแดนของข้า ‎- ดินแดนของท่านช่างอุดมสมบูรณ์
‎- ท่านพาข้ามาที่นี่ทำไม ‎- เพื่อปกป้องท่าน เด็กน้อย
‎จากกษัตริย์
‎- เขาไม่มีวันทำร้ายข้า ข้าเป็นหลานของเขา ‎- เขาแต่งงานใหม่แล้ว
‎ราชินีองค์ใหม่ตั้งครรภ์
‎เขากำลังสร้างสายเลือดใหม่
‎ประวัติศาสตร์ได้พิสูจน์มาครั้งแล้วครั้งเล่า
‎ระบอบการปกครองใหม่ ‎อยากกำจัดของเก่าที่เหลืออยู่
‎เราเป็นญาติกัน
‎ข้าไม่ต้องการการปกป้องนี้
‎กษัตริย์ไม่ให้ท่านครองบัลลังก์ ‎ที่แม่ของท่านทิ้งไว้ให้ท่าน
‎ฆ่าข้าหลวงใหญ่เพื่อครองบังลังก์เสียเอง
‎เห็นได้ชัดว่าเขาไม่สนใจท่าน
‎หากท่านไม่ได้มาที่นี่ ‎ท่านคงตายด้วยน้ำมือเขาไปแล้ว
‎และเพื่อปกป้องท่าน อย่างที่แม่ของท่านปรารถนา
‎เราหาสามีให้ท่านได้แล้ว
‎ข้าหมั้นหมายกับคินเลฟแห่งรัมโคฟาแล้ว
‎เด็กหนุ่มจากรัมโคฟา
‎เทียบไม่ได้กับหลานสาวของอัลเฟรด
‎ไม่ ท่านจะได้แต่งงานกับกษัตริย์
‎ไม่ใช่เขา
‎เป็นญาติใกล้ชิดกันมากไป มันไม่ดีต่อสายเลือด
‎มันจะสร้างคนอ่อนแอ ‎และคนที่อ่อนแอจะเป็นกษัตริย์ที่อ่อนแอ
‎ข้าพูดถึงคอนสแตนตินแห่งสกอตแลนด์
‎หากเป็นพันธมิตรกับเขา ‎ดินแดนแซ็กซันจะปลอดภัย
‎ข้าไม่อยากถูกแลกเปลี่ยนเหมือนวัวควาย
‎ข้าไม่เห็นว่าท่านมีจุดประสงค์อื่นใด
‎ท่านไม่ใช่ราชินี ท่านไม่ใช่นักรบ
‎ท่านยอมรับเองว่าท่านแทบไม่ใช่สุภาพสตรี
‎นี่เป็นการสมรสที่ดี ท่านควรจะซาบซึ้ง
‎ขอร้องล่ะ ญาติข้า ‎ถ้าเจ้ายังจงรักภักดีต่อครอบครัว…
‎ไม่ใช่ข้าที่ไม่ซื่อสัตย์ต่อครอบครัว
‎ครอบครัวข้าต่างหากที่ไม่ซื่อสัตย์กับข้า
‎ข้ายอมกระโดดกำแพงตาย ‎ดีกว่าแต่งงานกับชายผู้นี้
‎งั้นก็ทำเลย
‎ข้าจะได้มีเรื่องให้กังวลน้อยลงอีกเรื่อง
‎ข้าก็ว่าอย่างนั้น
‎อย่าสัญญาในสิ่งที่ทำไม่ได้
‎ท่านต้องการอะไรจากข้า
‎พูดกับตัวเองเหรอ อูเทร็ด
‎หรือว่าท่านสวดมนต์อยู่
‎- ข้าว่าข้าคงจะโดนสาป ‎- งั้นก็คิดซะว่าข้าเป็นผู้ถอนคำสาป
‎จะเรียกข้าว่าบาทหลวงเฒ่าโง่เง่าก็ได้ ‎แต่ข้ารู้สึกได้ว่าท่านมีปัญหา
‎เอเทลเฮล์มร่วมมือกับพวกสกอต ‎เพื่อยึดนอร์ทัมเบรีย
‎และเขากำลังก่อกบฏจากเบบเบนเบิร์ก
‎นั่นเป็นโชคชะตาที่พลิกผันอย่างประหลาด
‎ไม่เห็นจะประหลาดเลย
‎ทวยเทพทำเช่นนี้เพื่อเย้ยหยันข้า ‎เพื่อยั่วยุให้ข้าละทิ้งหน้าที่ที่มีต่อครอบครัว
‎พวกเขาจะทำแบบนั้นทำไม ท่านทำอะไรลงไป
‎นั่นเป็นสิ่งที่ข้าไม่เคยเข้าใจ ‎ข้ารู้แค่ว่าเกือบตลอดชีวิตของข้า
‎ข้ามอบดาบของข้าให้เวสเซกซ์ ‎แต่มันทำให้ข้าพลัดพรากจากครอบครัว
‎สตรอยร่าคิดว่าข้าเลือกเอง แต่ข้าไม่แน่ใจนัก
‎บางครั้งข้าก็คิดว่าโชคชะตาของข้า ‎คือการเร่ร่อนไปโดยไร้จุดหมาย
‎ท่านรับใช้ตระกูลเวสเซกซ์ด้วยเกียรติ
‎ใช่ ข้าทำงานหนัก ‎เพื่อความทะเยอทะยานของอัลเฟรด
‎แต่ญาติของข้าต้องรับเคราะห์
‎มันพาเอเทลเฟลดมาให้ท่าน
‎แล้วนางก็ถูกพรากไป ทวยเทพช่างโหดร้าย
‎แล้วพวกเขาก็มอบสิ่งนี้ให้
‎จริงอยู่ที่ว่าทุกชีวิตคือการทดสอบ ‎แต่พระเจ้าของข้าไม่อยากให้ท่านล้มเหลว
‎ไม่แน่ว่าอาจมีความเมตตาซ่อนอยู่ในเรื่องนี้
‎เพื่อให้ท่านไม่ต้องเลือกระหว่างชะตากรรม ‎ของท่านกับความทะเยอทะยานของอัลเฟรด
‎ระหว่างลูกของเขากับของท่าน
‎บางทีท่านอาจเกิดมาเพื่อรับใช้ทั้งสองสิ่ง
‎- ข้ารับใช้นายสองคนไม่ได้ ‎- แต่ถ้ามีนายแค่คนเดียวล่ะ
‎- หนึ่งเทพ หนึ่งโชคชะตาที่แตกสาขาออกไป ‎- ใช่ๆ
‎- ต้นไม้หนึ่งต้น ‎- นั่นคือจุดที่ความเชื่อของเราต่างกัน
‎และนี่คือสิ่งที่ข้าขอยืนกราน
‎คิดดูให้ดี
‎ท่านต้องยึดเบบเบนเบิร์กคืน ‎ไม่ให้นอร์ทัมเบรียตกเป็นของพวกสกอต
‎และจากการกระทำนั้น ‎ท่านจะได้หาบ้านให้สายเลือดของท่าน
‎ท่านจะบอกว่าข้าถูกลิขิตมา ‎ให้สร้างอังกฤษเพื่อเอ็ดเวิร์ดงั้นเหรอ
‎ว่าการรอคอยไปเบบเบนเบิร์กนั้น ‎มีเป้าหมายแฝงอยู่เหรอ
‎- ก็อาจเป็นได้ ‎- พระเจ้าของท่านช่างมีอารมณ์ขัน
‎ดูเหมือนจะเป็นอย่างนั้น ‎แล้วท่านต้องการจะรับภาระนี้หรือไม่
‎ใช่ ข้าอยากรับไว้ แต่มันคือเส้นทาง ‎แห่งโชคชะตาหรือความอวดดีกันแน่
‎ข้ากำลังถูกยั่วยุให้ทำพลาดงั้นเหรอ
‎บางทีเส้นใยที่ทวยเทพของข้าถักทอไว้ ‎อาจเป็นตาข่ายที่ทำขึ้นเพื่อดักจับข้า
‎และตอนที่ข้าล้มเหลวครั้งแรก ‎นั่นคือสัญญาณที่ข้าไม่สนใจ
‎ตอนที่บาทหลวงเบอ็อกคาถูกจับไป…
‎มันเป็นสัญญาณว่า ‎เบอ็อกคาเชื่อมั่นในภารกิจของท่าน
‎- แต่ท่านอาจจะยังไม่พร้อม ‎- ตอนนั้นข้ารู้สึกพร้อมเหมือนตอนนี้
‎- ถ้าข้าพลาดอีกล่ะ ‎- แล้วถ้าท่านทำสำเร็จล่ะ
‎ถ้าท่านทำพลาดแล้วจะยังไง ‎ถ้าท่านพลาดท่าเสียชีวิต จะเกิดอะไรขึ้น
‎เกียรติยศสูญสิ้น ‎สายเลือดถูกทอดทิ้งให้ร่อนเร่โดยไร้คนปกป้อง
‎ความอับอายคงหนักอึ้งในวัลฮัลลา
‎แต่บนสวรรค์ไม่มีอะไรน่าอาย
‎นั่นคือข้อดีของมัน
‎ข้าจึงขอแนะนำว่า ‎จงเชื่อว่าพระเจ้าของข้าอยู่ข้างท่าน
‎และท่านจะไม่เดินอย่างโดดเดี่ยว
‎ไม่มีพระเจ้าหรอก มีแต่ทวยเทพ
‎ขอบคุณที่เมตตาข้า
‎ท่านอาจพูดถูกก็ได้
‎พวกเขาอาจจะอยู่ข้างข้าก็ได้
‎ได้ข่าวจากลอร์ดเอเทลเฮล์มบ้างมั้ย
‎เขาได้ตัวเด็กสาวเมอร์เซียแล้วเหรอ
‎(ซรีบลิน)
‎ข้าได้ยินว่าเมื่อคืน
‎(สเตอร์ลิง อาณาจักรสโกเชีย)
‎น่าประทับใจจัง
‎(อาณาจักรสโกเชีย)
‎ข้านึกว่าเขาแค่ลักไก่คุยโว
‎ยังไงข้าก็คิดว่าไม่ฉลาดเลย ‎ที่จะไว้ใจคนที่ทรยศกษัตริย์ของตน
‎ก็จริง
‎แต่สิ่งที่เขาเสนอมีเหตุผล ‎เราจะได้เคลื่อนทหารเข้าใกล้ชายแดนมากขึ้น
‎อาจใช้เวลาสักพัก มีน้ำท่วมที่คัมเบอร์แลนด์
‎งั้นเราก็ไม่ควรทำให้เอ็ดเวิร์ดรู้การเคลื่อนไหว
‎จนกว่าเราจะรวบรวมไพร่พลได้ครบ
‎เมื่อเรารวมเป็นหนึ่ง เราจะเผชิญหน้ากับเขา
‎หากเขาไม่ยอมจำนนล่ะ
‎งั้นเขาก็ต้องเผชิญการต่อสู้ที่เขาจะพ่ายแพ้
‎และเมื่อเขาพ่ายแพ้ ‎เขาจะให้ข้อเสนอที่ดีกว่ากับเรา
‎"เรา" ที่ว่าคือชาวสกอตงั้นเหรอ
‎หรือหมายถึง "เรา" ‎ที่เป็นพันธมิตรกับลอร์ดเอเทลเฮล์ม
‎ข้าจะรักษาคำพูด
‎นานเท่าที่จำเป็น
‎(เบบเบนเบิร์ก)
‎เราจะพร้อมย้ายออกพรุ่งนี้เช้า
‎- ฝ่าบาท ‎- ข้ารู้ข่าวจากเบเนดิกต์แล้ว
‎แต่ท่านยังไม่รู้แผนของข้า ‎ที่จะพาเอลฟ์วินน์กลับมาและส่งตัวเอเทลเฮล์ม
‎ก็อย่างที่ข้าบอกแม่ของข้า ‎สถานการณ์นี้จะวู่วามไม่ได้
‎- เราจะกลับไปเวสเซกซ์ ‎- ฟังข้า ข้ารู้ว่าจะจบเรื่องนี้ยังไง
‎เรื่องนี้ไม่มีตอนจบที่น่าพอใจหรอก
‎เอเทลเฮล์มจะหวังให้ข้านำกองทัพเข้าสู่สนามรบ ‎แน่นอนว่ามันเป็นกับดัก
‎ข้ารู้ แต่เราได้เปรียบอยู่
‎บาทหลวงเบเนดิกต์เล่าแผนให้เราฟังแล้ว
‎เรามีจังหวะจู่โจมขณะที่พวกมันไม่ทันตั้งตัว
‎ถ้าไม่ใช้ ก็โง่แล้ว
‎ข้ารับรองได้ว่าข้าไม่ใช่คนโง่
‎ข้าแค่ไม่เต็มใจทำตามแผนของศัตรู
‎เราจะแยกศัตรูพวกนั้นออกจากกัน
‎เราจะออกเดินทางทันที
‎เราจะขัดขวางคอนสแตนติน ‎ก่อนเขาจะไปถึงเบบเบนเบิร์กด้วยซ้ำ
‎ถ้าข้าสกัดกั้นเขาและหยุดการรุกรานได้ เมื่อนั้น…
‎เอเทลเฮล์มจะไร้ซึ่งพันธมิตรที่เบบเบนเบิร์ก
‎เขาอาจควบคุมองครักษ์ประจำบ้าน
‎แต่พวกนั้นสู้กองทัพเมอร์เซียไม่ได้
‎- การทำลายป้อมปราการไม่ใช่เรื่องง่าย ‎- แต่เป็นไปได้ถ้าเรามีกันครบ
‎ข้าจะนำกองทัพเวสเซกซ์ ‎ผลักดันพวกสกอตให้ถอยร่นข้ามชายแดน
‎ระหว่างนั้น เอเทลเฮล์มจะต้องยอมจำนน ‎และเอลฟ์วินน์ก็จะกลับมา
‎แต่อะไรจะหยุดคอนสแตนติน ‎ไม่ให้ก่อเหตุอีกในหลายปีข้างหน้า
‎ท่านจะผนึกดินแดนทางเหนือของเบบเบนเบิร์ก ‎ให้แข็งแกร่ง และข้าจะดูแลมันเพื่อท่าน
‎อูเทร็ด ลอร์ดแห่งเบบเบนเบิร์ก ‎อย่างที่เจ้าต้องการมาตลอด
‎- เจ้าจะรั้งเมืองนั้นไว้คนเดียวเหรอ ‎- ไม่ใช่คนเดียว
‎ข้าเดาว่าท่านคงไม่ไปรัมโคฟาแล้ว นายท่าน
‎เราได้ยินจากเลดี้เอลสวิทว่า ‎ท่านอาจมีเรื่องให้เราช่วย
‎เจ้าพบคนที่ข้าขอร้องให้ไปช่วยเอลฟ์วินน์ ‎ในยามที่เจ้าปฏิเสธ
‎ใช่ ขอบคุณมากสำหรับเรื่องนี้
‎แล้วเมื่อเจ้าตายไป ‎ใครสืบทอดดินแดนต่อจากเจ้า
‎ลูกชายที่สืบพันธุ์ไม่ได้ของเจ้า ‎หรือลูกของสตรอยร่าที่เป็นเดน
‎ข้าพูดแทนลูกสาวไม่ได้
‎แน่นอน แผนของอูเทร็ดน่าชื่นชมมาก
‎แต่นี่ก็ยังไม่ใช่การกระทำที่ถูกต้อง
‎เจ้าจะยอมให้มีการแต่งงานใช่มั้ย
‎- เอ็ดเวิร์ด ‎- ข้าจะยื่นข้อเสนอให้คอนสแตนติน
‎เพื่อแลกกับหัวของเอเทลเฮล์ม
‎เขาเป็นภัยร้ายแรงต่ออาณาจักรเรา
‎นอร์ทัมเบรียเป็นดินแดนที่เป็นข้อพิพาท ‎ระหว่างเรากับสกอตแลนด์
‎จนกว่าจะตกลงกันได้ สันติภาพก็จะไม่เกิด
‎และคนที่จะเป็นทุกข์ก็ไม่ใช่คนที่อยู่ในห้องนี้
‎แต่เป็นชาวนา ชาวประมง ครอบครัว
‎ข้าเป็นกษัตริย์ของแซ็กซันทุกคน ‎ไม่ใช่กษัตริย์ของคนคนเดียว
‎แม้ข้าจะติดค้างเขา ข้าก็ไม่อาจเห็นหนี้บุญคุณนั้น
‎หรือความทะเยอทะยานของชายคนนั้น ‎อยู่เหนือชีวิตคนของข้า
‎ชื่อเสียงของคอนสแตนตินเป็นที่เลื่องลือ
‎ว่าเขายอมปกป้องสกอตแลนด์ทุกวิถีทาง ‎เหนือสิ่งอื่นใด
‎ดังนั้นข้าจะตกลงกับเขาเอง
‎เพื่อแลกกับการแต่งงานกับเอลฟ์วินน์ ‎และตัดหางลอร์ดเอเทลเฮล์ม
‎เราจะแบ่งนอร์ทัมเบรียเป็นสองส่วน
‎เพื่อสร้างพื้นที่ป้อมปราการรอบชายแดนสกอต
‎ท่านจะแบ่งนอร์ทัมเบรียเป็นสองส่วน
‎นี่คือดินแดนที่บรรพบุรุษของข้ายอมตายเพื่อมัน ‎ดินแดนของแซ็กซัน
‎- ในที่สุดเจ้าก็เป็นแซ็กซันแล้ว ‎- ผู้คนที่นั่นพูดภาษาเดียวกับท่าน
‎มันเคยถูกแบ่งเป็นสองอาณาจักร ‎มันจะกลับไปเป็นเช่นเดิม
‎ดินแดนรอบเบบเบนเบิร์กจะตกเป็นของพวกสกอต
‎และเอเทลเฮล์มก็จะถูกกำจัด
‎โดยมีเอลฟ์วินน์เป็นเครื่องสังเวยเคียงข้างเขา
‎ไม่ใช่ตัวเลือกที่น่าพิสมัย แต่สมเหตุผล
‎ถ้านอร์ทัมเบรียถูกแบ่งแยก
‎ท่านจะเสียโอกาส ‎ที่จะสร้างอาณาจักรที่บิดาท่านปรารถนา
‎ใช่ แต่ข้าจะนำสันติสุขกลับคืนมา
‎สู่ดินแดนได้ยิ่งใหญ่กว่า ‎และเป็นหนึ่งเดียวกันมากกว่าที่เขาทำ
‎ข้าได้ยุติการสืบสันตติวงศ์นองเลือด ‎ที่ประชาชนต้องเผชิญ
‎บัดนี้พวกเขาจะเติบโต ‎ภายใต้การคุ้มครองของชายผู้หนึ่ง
‎ที่ไม่คิดว่าการตายของพวกเขาเป็นเรื่องเล่นๆ
‎ฝ่าบาท ทางเลือกของท่านไร้เกียรติ
‎ไร้เกียรติงั้นเหรอ
‎ข้ายอมทิ้งโอกาสรวมดินแดนทั้งหมด ‎เพื่อประชาชนของข้า
‎ข้ายอมละทิ้งฝันของพ่อข้า ฝันของครอบครัวข้า ‎เพื่อให้แน่ใจว่าเราจะเจริญรุ่งเรือง
‎นั่นไม่ใช่เกียรติยศ แต่เป็นมรณสักขี
‎หากประชาชนอยากตอบแทนข้า ‎ด้วยการสวดภาวนา นั่นก็แล้วแต่พวกเขา
‎ความทะเยอทะยานของพ่อข้าทำพวกเขาผิดหวัง ‎ข้าจะไม่ล้มเหลวเหมือนเขา
‎มันไม่ใช่ความทะเยอทะยาน มันคือวิสัยทัศน์
‎วิสัยทัศน์เป็นแค่ความฝัน มีแต่คนโง่ที่ไล่ตามมัน
‎ข้าคิดว่าท่านกลัว
‎กลัวสงคราม กลัวตาย
‎ท่านหวาดกลัว
‎มีแต่คนโง่เท่านั้นที่ไม่กลัว
‎และข้าก็ไม่ใช่คนโง่
‎ไม่
‎ฝ่าบาท นี่มันช่างโหดร้าย
‎ต่อเอลฟ์วินน์และชาวนอร์ทัมเบรียที่เป็นแซ็กซัน
‎เมอร์เซียเป็นหนี้ความภักดีต่อสองฝ่ายนี้
‎เมอร์เซียจะรับใช้ชาติได้ดีสุด ‎ก็ต่อเมื่อแดนใต้ปลอดภัย
‎ไม่ใช่ด้วยการยอมสละแดนเหนือ
‎ถ้าเป็นเอเทลเฟลด คงรับฟังอูเทร็ด
‎เราก็เช่นกัน
‎ข้าให้สัญญากับพี่สาวท่านว่า ‎จะดูแลเอลฟ์วินน์ให้ปลอดภัย
‎ข้าจะไม่ยอมเสียสละนาง ‎เหมือนที่ทรงทำอยู่ตอนนี้
‎กองทัพเมอร์เซียก็เช่นกัน
‎- ข้าอยู่ข้างอูเทร็ด ‎- นั่นยังไงล่ะ
‎ไม่ใช่แค่ลอร์ดเอเทลเฮล์มที่พยายามก่อกบฏ
‎ด้วยความเคารพ ฝ่าบาท
‎ไม่เพียงแต่ลอร์ดอัลด์เฮล์มที่เชื่อว่าทรงคิดผิด
‎มีคนดีอยู่ที่นอร์ทัมเบรีย ‎พวกเขาคือประชาชนของท่าน
‎ท่านต้องปกป้องพวกเขา
‎เราอยู่ข้างอูเทร็ด
‎ไม่ใช่ว่าเจ้าคิดผิด ลูกชายข้า
‎เพียงแต่ครั้งนี้ เจ้าเข้าใจผิดไป
‎แม้เราจะพิจารณาข้อโต้แย้งของเจ้า
‎แต่ข้าขอให้เจ้าทำตามคำแนะนำของลอร์ดอูเทร็ด
‎พ่อของเจ้าเชื่อการตัดสินใจของเขา ‎เจ้าเองก็ควรทำเช่นนั้น
‎เอเทลสแตนลูกข้า เจ้าคิดเห็นเช่นไร
‎หากเราสู้กับพวกสกอต ‎ย่อมเสี่ยงต่อความขัดแย้งนานหลายสิบปี
‎หรือเราจะหาทางออกที่เอื้อต่อทั้งสองฝ่าย ‎แลกกับการที่อูเทร็ดจะสูญเสียบ้านเกิดไป
‎- ท่านไม่จำเป็นต้องตอบ เอเทลสแตน ‎- แต่เขาควรจะตอบ
‎ในเมื่อเอลเฟียร์ดแสดงตัวว่าไม่ภักดี
‎เอเทลสแตนอาจเป็นกษัตริย์ ‎ที่ต่อกรกับพวกสกอตได้
‎เจ้าคิดว่ายังไง เอเทลสแตน
‎ศรัทธาสอนให้เราพูดความจริง
‎มันสอนให้เราแสวงหาความสงบ
‎ว่าชาวคริสเตียนทุกคนต้องรวมใจเป็นหนึ่ง
‎การละทิ้งประชาชนในอาณาจักรของท่าน…
‎แบ่งแยกดินแดนของพวกเขา
‎นั่นไม่ใช่ความสามัคคี
‎ข้าจะติดตามลอร์ดอูเทร็ด
‎ไม่แน่ใจว่าทุกอย่าง ‎จะเป็นไปตามที่ทรงหวังไว้ ฝ่าบาท
‎ก็อย่างที่ข้าบอกท่าน อูเทร็ด ‎ท่านไม่ได้เดินตามลำพัง
‎เราจะรวบรวมกองทัพ
‎ข้าจะไม่ทนกับการแข็งข้ออีก
‎ข้าเป็นกษัตริย์ที่เที่ยงธรรมก็จริง ‎แต่นึกถึงคนที่ข้าเหยียบย่ำสิ
‎นึกถึงข้าหลวงใหญ่ นึกถึงซิกทริกเกอร์
‎ประตูเมืองจะถูกปิดตาย ‎ผู้ใดที่เล็ดรอดออกไปจะถูกประหาร
‎เช่นนั้นทหารเมอร์เซียจะได้รับคำสั่งให้พังประตู
‎ฝ่าบาทจะลองสู้กับเราก็ได้ แต่เราจะสู้กลับ
‎ยิ่งล่าช้า เราก็จะยิ่งเสียเปรียบ
‎จะเข้าร่วมภารกิจกับเราหรือจะดิ้นรนอยู่ที่นี่
‎แต่เราจะไปก่อนพระอาทิตย์ขึ้น
‎เลือกมา
‎คำบรรยายโดย กัลยกร ฉัตรศิริมงคล